Jacques Vallée

Jacques Vallée (s. 24. syyskuuta 1939) on alkuaan ranskalainen tietokoneasiantuntija, joka on toiminut tähtitieteilijänä. Vallée tunnetaan ufotutkijana, joka on tutkinut laajalti ufo- ja humanoidi-ilmiötä eri näkökulmista. Kimmokkeen hän sai 1950-luvulla tekemästään ufohavainnosta. Vallée yritti 1960-luvulla todistaa oikeaksi väitteen, että ufot ovat avaruusvierailijoita, mutta ei myöhemmin 1969 ollut tästä niin varma.

Hänen näkökantansa tulee esiin kirjassa Anatomy of a Phenomenon jonka Vallée julkaisi 1966.Anatomy of a phenomenon s. 163, 72, 116 Hän peräänkuulutti teoksessa tieteen ennakkoluulotonta suhtautumista ufo-ilmiöön ja järjestelmällisten tutkimusmenetelmien luomista ja käyttöä. Hän viittaa samalla aiemmin kehittämänsä ja Flying Saucer Review -lehdessä esittelemäänsä ufojen luokitusjärjestelmään. Teoksessa Vallée suhtautuu harrastajien innostuksen pohjalta perustamiin ufo-organisaatioihin pääasiassa kriittisesti.

Vallée ja yhdysvaltalainen ufotutkija J. Allen Hynek ehdottivat 1966 Project Blue Bookin ollessa toiminnassa kerättyjen raporttien muuntamista tietokoneelle tilastoimisen ja analysoimisen helpottamiseksi, mutta ehdotus hylättiin.J. Allen Hynek - Ufot toden rajamailla s. 194

Kirjassaan Passport to Magonia – from folklore to flying saucers (1969) Vallée toi esiin ufo- ja humanoidi-ilmiön yhtäläisyydet kansanperinteen tarinoiden kanssa. Erityisesti hän kiinnitti huomiota yliluonnollisilta näyttäviä voimia hallitseviin olentoihin (keijuihin, menninkäisiin yms.) ja tapahtumiin niiden seurassa kuten ajan kulumisen muuttuminen tai oudot siirtymiset paikasta toiseen.

Hän johti lopulta teorian rinnakkaisesta maailmasta tai ulottuvuudesta. Hän muun muassa esitti, että rinnakkaismaailman olennot näkyisivät ihmisille näiden odottamassa hahmossa ja selitti tällä tavoin ufo- ja humanoidi-ilmiön monimuotoisuutta.Passport to Magonia s. 153 Vallée myös epäilee mahdollisuutta, että ilmiön ymmärtäminen tieteellisin keinoin olisi mahdollista, koska ilmiön todellista motiivia ja tarkoitusperää ei pystytä hahmottamaan, mikäli näkyvällä ilmiöllä yleensä on tarkoituksellinen alkuperä.

Teoria oli radikaali vallitsevan ajatussuunnan ollessa niin sanottu rautalaivateoria, jonka mukaan ufoilmiön aiheuttajana voisivat olla konkreettiset, muualta tulevat rakennetut alukset miehistöineen. Tämä aiheutti sen, että Valléesta tuli "kerettiläinen kerettiläisten joukossa". Hän on pohtinut rinnakkaisten todellisuuksien mahdollisuutta edelleen kirjoissaan.

Hynek alkoi pitää ajatusta paranormaalein keinoin piiloutuvasta rinnakkaismaailmasta mahdollisena 1970-luvulla, vaikka suhtautui erityisesti kontakti-ilmiöön kriittisesti.suomennettu haastattelu Vimana-lehdessä 2/1972 Interplanetistit r.y

Puolalainen ufo-tutkija ja -kirjailija Piotr Cielebiaś on teorian kannattaja. Hänen perustelunsa on myös ufo- ja humanoidi-ilmiön monimuotoisuus.Piotr Cielebiaś, Outojen ilmiöiden maa, Ufo Finland 2017, , s.250

Vallée on kiinnittänyt huomiota ufo-ilmiön ympärille syntyneisiin kultteihin ja muihin lieveilmiöihin, joita hän käsitteli kirjassa Messengers of Deception: UFO Contacts and Cults 1979. Hän huomauttaa ilmiön hyväksikäytöstä kultistisena ilmiönä myös teoksessaan Passport.Passport to Magonia s. 130 - 132

Valléen teoksia ei ole käännetty suomeksi. Kirjaa Passport to Magonia pidetään humanoidi-ilmiön tutkimuksen merkittävänä teoksena.Allan Hendry The UFO Handbook s.143-145 1979 , Kyröläinen, Teerikorpi Ufojen arvoitus Ursa 1980 s.338

Teoksia
 Anatomy of a phenomenon - Unidentified Objects in space, a scientific appraisal 1966  (alkuperäinen)
 Dimensions: A Casebook of Alien Contact 1988. . 
 Confrontations - A Scientist's Search for Alien Contact 1990 . 
 Revelations : Alien Contact and Human Deception 1991 . 
 J. Allen Hynekin kanssa The Edge of Reality 1975

Katso myös
Interdimensional hypothesis
Fermin paradoksi

Lähteet

 Aiheesta muualla 
 Dr. Jacques F. Vallée - official web page
 Interview: Jacques Vallée - A Man of Many Dimensions (2006)
 Interview: Jacques Vallée Discusses UFO Control System with Jerome Clark (1978)
 Interview: Heretic Among Heretics: - Jacques Vallée (1993)
 Interview: Dr. Jacques Vallée Reveals What Is Behind Forbidden Science 
 Interview: Dr. Jacques Vallée (1992) 
 CAUS interview with Dr. Jacques Vallée 
 Green Egg interview with Dr. Jacques Vallée 
 The "Pentacle Memorandum" Including text of correspondence from Dr. Jacques Vallée (1993)
 Foreword to book: UFOs and The National Security State - Vallée
 French biography of Dr. Jacques Vallée 

Luokka:Ranskalaiset ufotutkijat
Luokka:Vuonna 1939 syntyneet
Luokka:Elävät henkilöt